3 Kwa tshimologong Baithuti ba Baebele ba ne ba tlhaloganya gore leina la Modimo le kaya, “Ke ntse yo ke ntseng.” (Ekes. 3:14, Baebele e e Boitshepo) Ka jalo, makasine wa The Watch Tower wa January 1, 1926, o ne wa re: “Leina Jehofa le kaya Yo o sa leng a le gone, . . . Ene yo o se nang tshimologo le bokhutlo.” Le fa go ntse jalo, ka nako ya fa baranodi ba Thanolo ya Lefatshe le Lesha ba ne ba simolola tiro ya bone, Jehofa o ne a ba thusa go lemoga gore leina la gagwe ga le kaye fela yo o sa leng a le gone, mme sa botlhokwa le go feta le kaya gore ke Modimo wa boikaelelo le yo o diragatsang se a se solofeditseng. Ba ne ba ithuta gore totatota leina Jehofa, le kaya, “O Dira Gore go Diragale.” Ee, o dirile gore lobopo le dibopiwa tse di botlhale di nne gone, e bile o tswelela a dira gore thato ya gagwe le boikaelelo jwa gagwe di diragale. Le fa go ntse jalo, ke eng fa go le botlhokwa gore leina la Modimo le tlotlomadiwe, mme re ka nna jang le seabe mo go le tlotlomatseng?